ગાઢ અંધકાર ચીરીને, સૂર્ય ઉગે છે નિશદિન; ન ડર તું નિષ્ફળતાથી, મળશે જરૂર સિદ્ધિ એક દિન પાનખરમાં એક પણ પર્ણ વૃક્ષ પર નથી હોતું છતાં કોઈ વૃક્ષ આપઘાત કરીને જીવન સમાપ્ત કરી દેતું નથી કારણ કે દરેક વૃક્ષને ખાતરી હોય છે કે પાનખર પછી વસંત આવવાની જ છે. રાત્રિનો અંધકાર ભલે ને ગમે તેટલો ગાઢ હોય છે, સવારના સૂર્યોદય થાય જ છે અને એ થતાંની સાથે જ અંધકારને વિદાય લેવી જ પડે છે. કબૂલ, પ્રચંડ પુરુષાર્થ છતાં ય સફળતા મળતી નથી અને સફળતા અનુભવાતી નથી. તો ય નિરાશા અનુભવવાની જરૂર નથી. લમણે હાથ દઈને બેસી રહેવાની જરૂર નથી. ‘જીવનમાં હવે કશું જ બચ્યું નથી’ કારણ?દરેક ખેલાડીની લાત જ ખાતો ફૂટબોલની મેચનો દડો, જો વોલીબોલની મેચમાં આવી જાય છે તો દરેક ખેલાડી એને જમીન પર પડવા નથી જ દેતો તેમ પુરુષાર્થને પુણ્યનું પીઠબળ ન હોવાનાં કારણે સતત નિષ્ફળતા શિકાર બની રહેલા માણસને જ્યાં પુણ્યનું પીઠબળ મળવાનું શરૂ થાય છે ત્યાં એને સફળતા મળવાનું શરૂ થઇ જ જાય છે.